Държавен вестник, бр. 106, 2014 г., стр. 35

БРОЙ  106	
Д Ъ Р Ж А В Е Н  В Е С Т Н И К 	
СТР.  35  
(3) Министърът на околната среда и водите 
извършва проверка за липса на припокриване 
на операциите от списъка по чл. 4, ал. 2 с вече 
финансирани или предвидени за финансиране 
дейности по Оперативна програма „Околна 
среда“ 2007 – 2013 г. и по Оперативна програма 
„Околна среда“ 2014 – 2020 г.
(4) Министърът на земеделието и храните 
извършва проверка за липса на припокри-
ване на операциите от списъка по чл. 4, 
ал. 2 с вече финансирани или предвидени 
за финансиране дейности по Програмата за 
развитие на селските райони 2007 – 2013 г., 
Програмата за развитие на селските райони 
2014 – 2020 г., Оперативната програма за раз-
витие на сектор „Рибарство“ 2007 – 2013 г. и 
по Програмата за морско дело и рибарство  
2014 – 2020 г.
(5) Министърът на вътрешните работи по-
твърждава, че операциите от списъка по чл. 4, 
ал. 2 са включени в съответното заявление за 
подкрепа от Фонда и че не са финансирани 
със средства от националния бюджет чрез 
Междуведомствената комисия за подпомагане 
и възстановяване.
Чл. 6. (1) Изпълнителни органи, отговорни 
за операциите, финансирани със средства от 
Фонда, са публичните органи съгласно чл. 4, 
ал. 1. 
(2) Изпълнителните органи могат да бъдат 
национални, регионални или местни органи 
на изпълнителната власт или други публични 
ведомства.
Чл. 7. Националният координатор на по-
мощта сключва с органите по чл. 6 договори 
за предоставяне на безвъзмездна финансова 
помощ за изпълнението на една или няколко 
операции от списъка по чл. 4, ал. 2 до размера 
на сумата, определена за всеки орган съгласно 
чл. 4, ал. 1.
Чл. 8. (1) В срок 6 месеца след изтича-
не на срока за усвояване на средствата по 
всяко одобрено заявление по Фонда наци-
оналният координатор на помощта изпра-
ща до Европейската комисия доклада по  
чл. 2, ал. 1, т. 9.
(2) Докладът по ал. 1 се изготвя от междуве-
домствена работна група под председателството 
на националния координатор на помощта.
(3) В работната група по ал. 2 участват 
представители на:
1. Министерството на вътрешните работи;
2. Министерството на околната среда и 
водите;
3. Министерството на регионалното развитие 
и благоустройството;
4. Министерството на земеделието и храните;
5. Централното координационно звено съ-
гласно Постановление № 70 на Министерския 
съвет от 2010 г. за координация при управле-
нието на средствата от Европейския съюз и 
Решение № 792 на Министерския съвет от 
2013 г. за определяне на органи, отговорни за 
управлението, контрола, координацията и одита 
на Европейските структурни и инвестиционни 
фондове и други инструменти и инициативи на 
Европейския съюз през периода 2014 – 2020 г.;
6. Междуведомствената комисия за възста-
новяване и подпомагане;
7. органите по чл. 6;
8. други публични органи по преценка на 
националния координатор на помощта.
(4) Докладът по ал. 1 се придружава от от-
чет за разходите съгласно член 8 от Регламент 
(EО) № 2012/2002, изготвен от Управляващия 
орган на Оперативна програма „Регионално 
развитие“ 2007 – 2013, и становище на неза-
висим одитен орган.
Чл. 9. (1) Одитен орган за средствата от 
Фонда е Изпълнителна агенция „Одит на сред-
ствата от Европейския съюз“ към министъра 
на финансите.
(2) Одитният орган изготвя становище в 
съответствие с международно възприетите оди-
торски стандарти, с което се констатира, че от-
четът за разходите дава вярна и точна представа 
и че финансовите вноски от Фонда са усвоени 
законосъобразно и правомерно в съответствие 
с член 59, параграф 5 и член 60, параграф 5 от 
Регламент (ЕС, Евратом) № 966/2012.
За министър-председател:  
Томислав Дончев
За главен секретар на Министерския съвет: 
Веселин Даков
9000
ПОСТАНОВЛЕНИЕ № 435 
ОТ 19 ДЕКЕМВРИ 2014 Г.
за изменение и допълнение на Постановле-
ние № 19 на Министерския съвет от 2014 г. 
за одобряване на средства от резерва по 
чл. 1, ал. 2, раздел II, т. 4.1.2 от Закона за 
държавния бюджет на Република България 
за 2014 г. (обн., ДВ, бр. 12 от 2014 г.; попр., 
бр. 14 от 2014 г.; изм. и доп., бр. 45, 79, 88 и 
103 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения 
и допълнения:
1. Създава се нова ал. 5:
„(5) За незавършени и неразплатени окон-
чателно проекти на общините към 15 декем-
ври 2014 г. неусвоената част до одобрените с 
приложение № 1 средства се предоставя като 
целева субсидия за капиталови разходи по бю-
джетите на съответните общини въз основа на 
мотивирано искане от кмета на общината до 
министъра на финансите в рамките на сроко-
вете за годишното приключване на банковите 
сметки на бюджетните организации по ал. 4. 
За тези случаи не се прилагат разпоредбите 
на чл. 1, ал. 4, т. 2.“